
U kojim je slučajevima opravdano izostaviti ramazanski ***[post](https://pitajucene.com/search/post/questions/ "Pretraži pitanja o postu")***?


* 
* 
* 
* 
* 
* 
* 

 
U kojim je slučajevima opravdano izostaviti ramazanski post?

Ramazanski se ***[post](https://pitajucene.com/search/post/questions/ "Pretraži pitanja o postu")*** može izostaviti u bolesti i na putu, o čemu se govori u sljedećem ajetu: “…a onom od vas koji bude bolestan ili na putu – isti broj drugih dana…” (el-Bekara, 184). Trudnoća uslijed koje se žena boji za sebe ili za zametak razlog je da ona ne posti, kao što je i dojenje, ako se žena boji za sebe ili za dijete, razlog da ne posti. Ima pravo prekinuti post onaj čovjek koji mora spasiti život onom čiji je život zaštićen islamom, pa je dozvoljeno da prekine post radi spašavanja davljenika ili nekog ko je zarobljen u požaru. Post se može izostaviti i u slučaju borbe na Allahovu putu (u borbi je čovjeku potrebna tjelesna snaga), na temelju Poslanikovih, sallallahu alejhi ve sellem, riječi koje je uputio ashabima prilikom oslobađanja Meke: “Sutra ćete se suočiti s neprijatljem, a snažni ćete biti ukoliko ne budete postili, pa izostavite post.” (Muslim, 1120)


Ako čovjek iz opravdanog razloga prekine post na početku dana, ne mora se sustezati od hrane i pića nakon što nestane uzrok zbog kojeg je post prekinuo. Takav je čovjek post prekinuo na temelju valjanog razloga, koji je obaveznost posta i svetost tog dana ***[ramazana](https://pitajucene.com/search/ramaza/questions/ "Pretraži pitanja o ramazanu")*** stavio van snage glede njega, te se ne mora sustezati od hrane i pića do sunčeva zalaska. Prema ovom stavu, koji preteže kod nas, kažemo ovako: bolesnik koji ozdravi u toku dana ramazana, nije obavezan da se susteže od hrane i pića u toku ostatka dana; čovjek koji je na putu mrsio nije se dužan sustezati od hrane i pića ako se u mjesto boravka vrati u toku dana; žena koja se očisti od mjesečnog pranja u toku dana ramazana nije obavezna da se susteže od hrane i pića do sunčeva zalaska. To su kategorije ljudi koje nisu zapostilu iz razloga koji je opravdan u šerijatu, pa se ne moraju sustezati od hrane i pića tog dana ramazana. Ova se situacija dijametralno razlikuje od situacije u kojoj čovjek u toku dana sazna da je nastupio mjesec ***[ramazan](https://pitajucene.com/search/ramaza/questions/ "Pretraži pitanja o ramazanu")*** – mora se sustegnuti od hrane i pića. U ovom potonjem slučaju pouzdano je ustanovljeno da je ramazan nastupio, a oni koji to nisu znali imaju opravdanje zbog neznanja, no moraju se sustegnuti od svega što kvari post do zalaska sunca.


Šejh ***[Muhammed b. Usejmin](https://pitajucene.com/search/Muhammed+b.+Usejmin/answers/ "Pretraži odgovore od Muhammed b. Usejmin")***


